Diari Oficial de la Generalitat Valenciana


Sumari del DOGV 9440, del 03-10-2022 (2022/8693)

RESOLUCIÓ de 21 de setembre de 2022, del president de Turisme Comunitat Valenciana, per la qual es regula i concedeix una subvenció directa a Promúsica CV, Associació de Promotors Musicals de la Comunitat Valenciana, per a fomentar actuacions de màrqueting i promoció del producte del turisme musical de la Comunitat Valenciana, durant l'any 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9440

Data del DOGV
:   03-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8693


Data del document
:   21-09-2022

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * ajuda pública

RESOLUCIÓ de 21 de setembre de 2022, del president de Turisme Comunitat Valenciana, per la qual es regula i concedeix una subvenció directa a Promúsica CV, Associació de Promotors Musicals de la Comunitat Valenciana, per a fomentar actuacions de màrqueting i promoció del producte del turisme musical de la Comunitat Valenciana, durant l'any 2022. [2022/8693]  
L'article 22 de la Llei 38/2003, de 17 de novembre, general de subvencions, estableix, en el seu apartat 2.a la possibilitat de concedir de manera directa, las subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'un altre costat, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment d'elaboració.  
En el pressupost de la Generalitat per a 2022 consta, en la secció 05, programa 751.11, la línia de subvenció S0822000 amb la denominació «Impuls del producte de turisme musical», amb una dotació de setanta-cinc mil euros (75.000 ?), i que té com a descripció i finalitat «Actuacions de màrqueting i promoció del producte turístic municipal». Es tracta, per tant, d'una subvenció de caràcter nominatiu prevista en la Llei 8/2021, de 30 de desembre, de pressupostos de la Generalitat per a l'exercici 2022.  
Aquesta línia de subvenció S0822000, és inclosa en el Pla Estratègic de Subvencions de la Presidència de la Generalitat i els seus organismes públics, per al període 2021-2023 aprovat per Resolució de 26 de febrer de 2021, del president de la Generalitat (DOGV 9033, 03.03.2021).  
  
L'entitat sol·licitadora és Promúsica CV, Associació de Promotors Musicals de la Comunitat Valenciana.  
L'Associació té com a fi la defensa, promoció i difusió de la música com a forma de manifestació artística i cultural i té previst fomentar actuacions de màrqueting i promoció del producte del turisme musical de la Comunitat Valenciana durant l'any 2022.  
Per tot allò que s'ha exposat, havent-se seguit els tràmits que es recullen en l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 8/2021, de 30 de desembre, de pressupostos de la Generalitat per a 2022, resolc:  
  
  
Primer. Objecte  
La present resolució té per objecte regular la concessió directa d'una subvenció destinada a Promúsica CV, Associació de Promotors Musicals de la Comunitat Valenciana.  
La possibilitat de concedir una subvenció, de caràcter nominatiu, a Promúsica CV, Associació de Promotors Musicals de la Comunitat Valenciana, està prevista en l'article 22.2.a de la Llei 38/2003, de 17 de novembre, general de subvencions, i l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i així està contemplat de manera expressa en el pressupost de la Generalitat per a 2022, en la secció 05, entitat centre gestor 00492, capítol IV, programa 25, Producte col·laboratiu, subprograma 2512, línia de subvenció S0822000, amb la denominació «Impuls del producte de turisme musical» i amb una dotació de setanta-cinc mil euros (75.000 ?).  
S'ha optat por atorgar l'ajuda mitjançant resolució, d'acord amb l'article 168.1.A de la Llei 1/2015, de 8 de febrer, de la Generalitat, que estableix que la concessió de les subvencions previstes nominativament en la Llei de pressupostos de la Generalitat es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda, o mitjançant conveni. Atés que no hi ha cap mena de contraprestació, excepte la mera aportació econòmica, que es derive des de Turisme Comunitat Valenciana i que es tracta d'un fet singular i únic en el temps i en els seus efectes, s'ha optat per atorgar l'ajuda mitjançant resolució.  
  
Segon. Entitat beneficiària  
L'entitat beneficiària de la subvenció és Promúsica CV, Associació de Promotors Musicals de la Comunitat Valenciana, amb CIF W82748894 (d'ara endavant l'Associació).  
  
Tercer. Activitat subvencionada  
Correspon a l'Associació realitzar les actuacions que es detallen en el projecte presentat, i que consisteixen en:  
  
ACTIVITAT Cost en euros  
1. Jornades networking Tiim:  
- honoraris conferenciants  
- materials per a la conferència (suports informàtics, carpetes, llibretes per a assistents i participants)  
- allotjament  
- transport  
- restauració 23.000,00 -  
2. Comunicació/producció/Assistència a fires:  
- comunicació: material de difusió (cartells, fulls de mà, bàners, visuals, vídeos, teasers...), campanya de comunicació, redacció i enviament de notes de premsa. Insercions publicitàries, Campanya de xarxes (Fbk, twitter i instagram), gestió d'entrevistes en mitjans generals i especialitzats.  
suports de comunicació (roll ups, cartells, web, fons publicitaris)  
- Producció: serveis de producció, equip de so, infraestructura logística, espais hospitalitat i  
- Assistència a fires del sector (allotjament, transport i manutenció) 37.000,00 -  
3. Despeses de gestió, personal i auditoria 15.000,00 -  
Import total 75.000,00 -  
  
  
Aquests imports màxims previstos per cada línia vinculen l'entitat subvencionada i, per tant, constitueixen el límit màxim subvencionable per cadascuna.  
No obstant això, les actuacions previstes podran adaptar-se per a contemplar les circumstàncies excepcionals sorgides a conseqüència de la situació d'emergència sorgida per la Pandèmia Internacional del coronavirus (covid-19), així com del conflicte bèl·lic sorgit entre Ucraïna i Rússia, sempre que no afecte la finalitat de la línia nominativa de subvenció ni el seu import total, amb la sol·licitud prèvia de l'entitat beneficiària, per a la seua autorització per la Direcció de Turisme Comunitat Valenciana.  
  
1. IV Jornades professionals Tiim (Turisme & Indústria Musical)  
Les Jornades Tiim es caracteritzen per ser un espai multiformat que inclou contingut útil, variat i innovador, dirigit als diversos agents de la indústria turística musical, especialment enfocat a promotors musicals, institucions públiques, operadors turístics i agents de l'hostaleria.  
  
La quarta edició de les Jornades Tiim (Turisme & Indústria Musical) que tindrà com a lema Smart Cities, Music Cities, se centrarà en aspectes fonamentals que pivoten entorn de la capacitat de negoci d'aquests sectors productius en un context com l'actual, estigmatitzat per l'impacte de la crisi sanitària de la covid-19, però que persegueix continuar treballant en línies estratègiques de posicionament a nivell nacional i internacional.  
Es posarà el focus sobre la vertebració d'un projecte entorn de la catalogació de València com a Music City, en el marc del Music Cities Network. Es tractarà en profunditat la capacitat d'internacionalització de projectes generats des de València. Es farà zoom sobre casos d'èxit a nivell internacional tant d'organitzacions privades com d'entitats públiques i amb casos valencians que promouen transcendir les pròpies fronteres.  
Una de les novetats de la quarta edició de les jornades serà la implementació de nous formats com la incorporació d'speed meetings que faciliten la creació d'una roda de negoci que genere oportunitats d'interacció entre agents dels dos sectors productius o la presentació de projectes i estudis.  
  
- 1a sessió de networking a la ciutat de Benidorm el 4 d'octubre de 2022, a la seu de l'INVAT-TUR.  
La Jornada de Benidorm se centrarà d'una banda a desgranar el treball que es realitza des d'Invat-tur, per a augmentar la competitivitat de les empreses turístiques i per a superar la digitalització en aquest sector; i d'altra banda, a analitzar el fenomen turístic musical que va suposar el Benidorm Fest. Amb la incorporació d'aquesta cita en el calendari de les jornades es pretén ampliar el radi d'acció del projecte, i establir una seu en cada província per a facilitar l'acostament dels diferents agents turístics a la proposta. Contingut:  
- Presentació projecte: Festivals intel·ligents  
- Conversa: El cas del Benidorm Fest  
- La importància de la implicació dels agents hotelers en la creació d'esdeveniments turístics musicals.  
- Presentació de les jornades Tiim 2022.  
  
- 2a sessió de networking a la ciutat de Castelló el 4 de novembre de 2022, a l'Auditori i Palau de Congressos, en el marc de la Fira Trovam.  
  
Contingut:  
Aliances per a la creació de Valencian Music City  
  
- 3a sessió de networking a València els dies 24 i 25 de novembre de 2022, a l'Auditori Santiago Grisolía de la Ciutat de les Arts i les Ciències.  
Contingut:  
· Music cities. Estat actual del projecte valencià music cities.  
· Speed meetings oportunitats de negoci del turisme musical.  
· Festivals cara a cara: La sostenibilitat com a missió i no com a excusa.  
· Festivals cara a cara: quan turisme i música es dilueixen.  
· Festivals cara a cara: La ciutat de les ciències com a escenari musical.  
· Eines tecnològiques en el marc d'un turisme sostenible.  
  
2. Assistència a fires i trobades professionals  
Assistència a fires nacionals i internacionals mitjançant la inclusió d'artistes en les programacions musicals d'aquests esdeveniments.  
- FHLIM (24-27 de març 2022, Zamora): presència de l'artista Òscar Briz en la programació artística de la fira. Participació d'Armand Llàcer, gerent de MusicaProCV en una activitat professional destacada de FHLIM.  
- TALKFEST (25-26 març 2022, Lisboa): participació d'Armand Llàcer, gerent de MusicaProCV.  
- MERCAT DE MÚSICA VIVA DE VIC (14 -17 setembre 2022, Vic): presència dels artistes Aina Palmer i Joe Pask en la programació artística de la fira. Presentació del projecte Jornades Tiim.  
- FIRA B (27 de setembre-2 d'octubre 2022, Palma): participació d'artistes valencians i participació professional.  
- FIRA MEDITERRANI DE MANRESA (6-9 d'octubre 2022, Manresa): presència del projecte Jonatan Penalba + Tesa en la programació artística de la fira. Participació d'Armand Llàcer, gerent de MusicaProCV, en les reunions ràpides.  
- BIME (26-29 d'octubre 2022, Bilbao): presència dels artistes Sandra Monfort i Santero i els Xics en la programació artística de la fira.  
  
Presentació del projecte Jornades Tiim i còctel. Espai de reunions en l'estand de Turisme Comunitat Valenciana en BIME.  
  
3. Directori Tiim  
Consolidar el treball ja iniciat entorn del directori Tiim de professionals del sector turístic musical, augmentant el nombre d'entrades i la tipologia d'agents, i elaborant-ne un mapatge complet. Es proposa centrar l'acció d'aquesta edició en l'ampliació de dades sobre recintes musicals on dur a terme concerts per a la dinamització turística.  
  
  
Quart. Obligacions de l'entitat subvencionada  
A) Incorporar, en tots els suports que es realitzen, els elements comuns de la campanya de promoció turística de la Comunitat Valenciana, facilitats per Turisme Comunitat Valenciana. Per part de Turisme Comunitat Valenciana s'ha facilitat la marca Mediterranew Musix, en combinació amb la marca Comunitat Valenciana, per a la seua incorporació, per part de l'Associació, en tots els suports de comunicació vinculats a l producte musical d'acord amb el manual d'aplicació de la citada marca.  
B) Comunicar amb prou anticipació a Turisme Comunitat Valenciana el calendari d'actuacions previstes, a fi d'efectuar-ne l'oportú seguiment, i coordinar-hi la participació de Turisme Comunitat Valenciana.  
  
C) Informar regularment Turisme Comunitat Valenciana de l'execució i les incidències, si n'hi haguera, de les actuacions que s'hagen realitzat en relació amb l'objecte d'aquesta resolució.  
D) Comunicar a Turisme Comunitat Valenciana, només es conega, l'obtenció de qualssevol subvencions o ajudes per a la mateixa finalitat, provinents altres administracions, ens públics o privats.  
E) Adoptar les mesures de difusió contingudes en l'article 3 de la Llei 2/2015, de 2 d'abril, de la Generalitat, de participació ciutadana de la Comunitat Valenciana, en virtut del qual qualsevol persona jurídica privada que perceba, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2, per import superior a 10.000 euros, haurà de donar-ne la publicitat adequada, indicant almenys l'entitat pública concedent, l'import rebut i el programa, l'activitat, la inversió o l'actuació subvencionats. La difusió d'aquesta informació es realitzarà preferentment a través de les pàgines web corresponents.  
En el cas que no disposen de pàgina web on realitzar aquesta publicitat, podran complir amb l'esmentada obligació d'acord amb allò que estableix l'apartat 4 de l'article 18, de la Llei general de subvencions, que estableix que les persones beneficiàries hauran de donar l'adequada publicitat del caràcter públic del finançament de les activitats objecte de subvenció, i aquestes mesures podran consistir en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en esments realitzats en mitjans de comunicació.  
  
En aquest sentit, en tot el material gràfic i audiovisual publicitari que es faça (cartells, fullets, pancartes, DVD, CD, etc.) i les inclusions o esments que es facen en les pàgines web oficials per a donar repercussió a les activitats, inclouran de manera adequada el logotip que Turisme Comunitat Valenciana facilite.  
L'Associació proporcionarà, amb prou antelació, els esbossos i les maquetes de tot el material publicitari a realitzar per a la seua supervisió per Turisme Comunitat Valenciana.  
Les actuacions en matèria de publicitat institucional hauran d'ajustar-se a les prescripcions que sobre la matèria es contenen en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
En aquest sentit, les campanyes institucionals de comunicació i publicitat tindran caràcter inclusiu i no discriminatori, respectant el dret de totes les persones a ser destinatàries. Amb aquesta finalitat, hauran de garantir mesures d'accessibilitat audiovisual a la informació subministrada. Amb caràcter general, la contractació no podrà realitzar-se de manera directa amb el mitjà de comunicació.  
F) Amb caràcter previ a la signatura de la resolució, l'Associació ha presentat una declaració responsable sobre el compliment de les condicions i obligacions establides en l'article 13 de la Llei 38/2003, de 17 de novembre, general de subvencions, i l'administració ha comprovat que està al corrent en el compliment de les obligacions tributàries i amb la Seguretat Social.  
H) Justificar la subvenció per via telemàtica a través de les vies d'accés facilitades per Turisme Comunitat Valenciana, mitjançant la presentació d'un compte justificatiu que inclourà:  
H.1.a) Una memòria avaluativa de l'activitat subvencionada, que haurà de ser la més completa possible i que contindrà una declaració detallada de les activitats realitzades que han sigut finançades amb la subvenció, el seu cost, els resultats obtinguts, així com un apartat gràfic detallat.  
H.2.b) Una memòria econòmica i una relació numerada correlativa de tots i cadascun dels documents justificatius que s'aporten, amb especificació almenys de la seua data, la persona o entitat proveïdora, l'objecte facturat, l'import total del document, la base imposable, la data del pagament material i, si és el cas, el percentatge imputat a la justificació de la subvenció. Las factures hauran d'estar expedides i pagades durant la vigència d'aquesta ajuda i en tot cas pagades a data 31 de desembre de 2022.  
H.3.c) Un informe d'una persona o entitat auditora inscrita com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, en els termes previstos en l'apart seté d'aquesta resolució.  
H.4.d) Un certificat expedit per la Secretaria de l'Associació, amb el vistiplau de la Presidència, acreditatiu dels aspectes següents:  
  
H.4.d.1) De la despesa realitzada amb l'activitat subvencionada.  
H.4.d.2). De no incórrer en cap de les circumstàncies recollides en l'article 13 de la Llei 38/2003, de 17 de novembre, general de subvencions.  
H.4.d.3) De no haver rebut altres subvencions o ajudes o ingressos, per a l'actuació objecte d'aquesta subvenció per resolució o, en cas d'haver-los rebuts, haurà d'acreditar-se l'import, la procedència i la seua aplicació a les activitats subvencionades.  
I) Atesa la naturalesa de les despeses subvencionables, l'Associació podrà concertar amb terceres persones o entitats proveïdores fins al 100 % de les actuacions que són objecte d'aquesta subvenció per resolució, però en cap cas podrà concertar l'execució total o parcial de les activitats subvencionades amb persones o entitats vinculades amb aquesta, llevat que concórreguen les circumstàncies següents:  
1) Que s'obtinga l'autorització prèvia de Turisme Comunitat Valenciana.  
2) Que l'import subvencionable no excedisca del cost incorregut per l'entitat vinculada. L'acreditació del cost es realitzarà en la justificació en els mateixos termes establits per a l'acreditació de les despeses de l'entitat beneficiària.  
  
Cinqué. Pagament de la subvenció per Turisme Comunitat Valenciana. Òrgan gestor  
A) Contribuir econòmicament en la realització d'accions per a fomentar actuacions de màrqueting i promoció del producte del turisme musical de la Comunitat Valenciana durant l'any 2022, amb un import màxim total de 75.000,00 - (setanta-cinc mil euros), despeses i impostos de qualsevol classe inclosos, que s'imputarà a l'anualitat de 2022, a càrrec de la consignació pressupostària de Turisme Comunitat Valenciana, en el capítol IV, programa 25, Producte col·laboratiu, subprograma 2512, Impuls del producte del turisme musical, de l'àrea de Màrqueting i Producte Turístic, en aplicació de la previsió nominativa continguda en la línia de subvenció amb codi pressupostari S0822000 de l'entitat Turisme Comunitat Valenciana, exercici 2022.  
L'import establit es destinarà al finançament de les despeses generades amb motiu de la realització de les actuacions objecte de l'apartat tercer d'aquesta resolució.  
B) Així mateix, supervisarà, amb caràcter previ, la correcta aplicació de les marques turístiques aportades en els suports descrits i la correcta execució de les activitats objecte de la resolució, i prestarà el suport tècnic que l'Associació requerisca.  
C) En farà el pagament una vegada realitzada l'actuació i complides les obligacions, les condicions i els tràmits establits. El pagament corresponent a la subvenció es farà efectiu després de la comprovació, pels serveis competents de Turisme Comunitat Valenciana, del compte justificatiu que acompanye l'informe de l'auditoria.  
En el cas que l'import justificat fora inferior a la subvenció que es va preveure, o en el cas que es produïsca la concurrència altres ajudes que pogueren superar el cost de les actuacions, l'aportació de Turisme Comunitat Valenciana es minorarà en la quantia corresponent.  
  
Turisme Comunitat Valenciana podrà efectuar totes les actuacions de comprovació que considere oportunes per a verificar l'aplicació correcta, per l'entitat beneficiària, de les quantitats que es lliuren a favor seu en virtut d'aquesta subvenció per resolució.  
Per a això, l'àrea de Màrqueting i Producte Turístic haurà d'emetre un informe acreditatiu que la documentació tècnica presentada com a justificació s'ajusta a allò que s'ha estipulat en la resolució. Al seu torn, el Servei de Programació i Gestió Econòmica realitzarà les comprovacions oportunes d'estar al corrent l'entitat beneficiària en les seues obligacions fiscals, tributàries i amb la Seguretat Social. No obstant això, l'ajuda pagada estarà subjecta a la fiscalització posterior pels òrgans de control intern i extern de Turisme Comunitat Valenciana.  
  
No podrà realitzar-se el pagament de la subvenció, en tant l'entitat beneficiària no es trobe al corrent en el compliment de les seues obligacions tributàries i davant la Seguretat Social o siga deutora per resolució d'idoneïtat de reintegrament. A l'efecte, l'entitat beneficiària autoritza a Turisme Comunitat Valenciana a obtindre de manera telemàtica les dades que es troben en l'Agència Estatal d'Administració Tributària, Hisenda Autonòmica i Tresoreria General de la Seguretat Social, relatives al compliment d'obligacions tributàries i amb la Seguretat Social.  
  
La tramitació i la gestió de la subvenció correspon a la Direcció de Turisme Comunitat Valenciana com a òrgan gestor.  
  
Sisé. Despeses subvencionables  
Les despeses que seran ateses a càrrec de la present resolució, sempre que responguen de manera indubtable a la naturalesa de l'activitat subvencionada, seran les següents:  
a) Les despeses de gestió, personal i auditoria, no podran superar l'import de 15.000 ?. Les despeses de gestió, que inclouran les despeses de personal de l'entitat beneficiària, consistiran en retribucions salarials i cost de Seguretat Social del personal propi o contractat vinculat directament a la realització de les activitats objecte d'aquesta resolució i es podran incloure en ella els conceptes de locomoció i quilometratge, allotjament, manutenció i desplaçament en taxi del personal associat a les actuacions descrites, a través d'una liquidació de despeses amb les quantitats orientatives regulades en l'àmbit de la Generalitat que estan contingudes en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer (DOGV 30.05.2011), i, per a l'estranger, se segueix la normativa de l'Estat aprovada pel Reial decret 462/2002, de 24 de maig, sobre indemnitzacions per raó del servei (BOE 30.05.2002). En cas que els imports siguen superiors als indicats, es necessitarà autorització prèvia de Turisme Comunitat Valenciana per a poder ser satisfets. A l'efecte es computaran les despeses de Seguretat Social reportades i no ingressades corresponents als mesos de novembre i desembre de 2022 i l'IRPF reportat i no abonat del 4t trimestre de l'any (fins al 31 de desembre).  
  
Així mateix, i com a justificació de les despeses de personal, juntament amb les corresponents fulles de salaris s'hauran d'adjuntar els preceptius documents de cotització a la Seguretat Social, així com el registre de les cotitzacions en la Tresoreria General de la Seguretat Social (TC1 i TC2), i les retencions a compte de l'IRPF (model 111 de retencions corresponents al 1r, 2n o 3r trimestre), segellats per l'entitat financera, o bé resguard de la presentació telemàtica. En relació amb les retencions corresponents al 4t trimestre, s'aportarà una declaració responsable de l'òrgan competent de l'entitat beneficiària, de la relació de persones treballadores i dels imports corresponents a cadascuna d'elles que seran ingressats en la declaració del 4t trimestre del model 111.  
  
Les despeses financeres inclouen les de la comissió d'obertura, els interessos, la cancel·lació i altres vinculades a l'obtenció del finançament, per part de l'entitat beneficiària, per a la realització de les actuacions de la resolució.  
Les despeses d'auditoria per a la revisió del compte justificatiu d'aquesta resolució no podran superar el 3 % del pressupost total.  
b) Despeses específiques de naturalesa corrent, necessàries per a la posada en marxa i l'execució de les actuacions recollides en aquesta resolució.  
Per a l'acceptació dels contractes que formalitze l'entitat beneficiària d'aquesta subvenció per resolució amb una mateixa persona o entitat proveïdora per a la realització de les actuacions subvencionades, que tinguen un import igual o superior a 15.000 euros (IVA exclòs), es requerirà, d'acord amb el que preveu en l'article 31.3 de la Llei 38/2003, de 17 de novembre, general de subvencions, que s'hagen sol·licitat almenys tres ofertes de diferents persones o entitats proveïdores, amb caràcter previ a la contracció del compromís per a la prestació del servei o el lliurament del bé.  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar per l'entitat beneficiària, i que no és susceptible de recuperació o compensació, i, en aquest cas, s'haurà d'acreditar la no-subjecció o exempció d'aquest impost o la no-deducció de l'IVA suportat en l'adquisició de béns i serveis.  
En el cas que s'haguera transferit o compensat parcialment o no deduïsca cap percentatge de les quotes d'IVA suportades, haurà de presentar una declaració responsable efectuada per la persona representant legal, per mitjà de la qual s'acredite no tindre dret a practicar deduccions per les quotes d'IVA que puga suportar. Així mateix, presentarà un certificat de l'Agència Estatal d'Administració Tributària en què acreditarà que no liquida IVA, o bé un certificat de situació censal i obligacions.  
La present subvenció és compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que no superen els límits sobre acumulació d'ajudes vigents a la Unió Europea per a ajudes destinades a la mateixa finalitat.  
  
Seté. Informe d'auditoria  
La persona o entitat auditora de comptes que duga a terme la revisió del compte justificatiu, s'ajustarà al que es disposa en l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions en l'àmbit del sector públic estatal, previstos en l'article 74 del reglament de la Llei 38/2003, de 17 de novembre, general de subvencions.  
La persona o entitat auditora emetrà un informe en què detallarà les comprovacions dutes a terme i farà constar tots els fets o excepcions que pogueren suposar un incompliment per part de l'entitat beneficiària de la normativa aplicable o de les condicions que s'imposen per a la percepció de la subvenció, i haurà de proporcionar la informació amb el detall i la precisió suficients perquè l'òrgan gestor puga concloure sobre aquest tema. Aquest informe contindrà els aspectes i l'estructura que s'estableixen en l'article 7 de l'Ordre EHA/1434/2007 adés esmentada.  
  
Per a emetre l'informe, la persona o entitat auditora haurà de comprovar:  
1. L'adequació del compte justificatiu de la subvenció que haja presentat l'entitat beneficiària i que aquest l'haja subscrit una persona amb poders suficients per a fer-ho.  
2. El contingut de la memòria d'actuació, i estar alerta davant una possible falta de concordança entre la informació que conté la memòria i els documents que hagen servit de base per a dur a terme la revisió de la justificació econòmica.  
3. Que la informació econòmica que conté la memòria la suporta una relació classificada de les despeses de l'activitat subvencionada en què s'especifica l'entitat beneficiària que les ha dutes a terme, amb la identificació de la persona o entitat creditora i del document (factures, nòmines i butlletins de cotització a la Seguretat Social), l'import total d'aquesta i l'import imputat a la subvenció, la data d'emissió i la data de pagament.  
4. Que l'Associació disposa dels documents originals acreditatius de les despeses que es justifiquen, d'acord amb el que preveu l'article 30.3 de la Llei general de subvencions, i que aquests documents s'han reflectit en els registres comptables.  
Aquests documents justificatius consistiran en resguards de transferències bancàries, xecs, pagarés, factures electròniques (queda exclosa la compensació de deutes), així com còpia dels extractes de moviments bancaris dels càrrecs en el compte corresponent de l'operació que es justifica.  
5. Que l'Associació disposa d'ofertes de persones o entitats proveïdores diferents, en els supòsits previstos en l'article 31, apartat 3, de la Llei general de subvencions, i d'una memòria que justifique d'una manera raonada l'elecció de la persona o entitat proveïdora, en els casos en què no haja recaigut en la proposta econòmica més avantatjosa.  
6. Que no s'han dut a terme subcontractacions de l'activitat que se subvenciona, excepte en els casos permesos en l'article 29 de la Llei general de subvencions, i en l'article 68 del seu Reglament, segons els termes que s'estableixen en aquesta subvenció per resolució.  
7. Que no s'han concedit altres subvencions, ajudes, ingressos o recursos per a la mateixa finalitat, que procedisquen de qualsevol administració o ens públic o privat, nacionals, de la Unió Europea o d'organismes internacionals, que superen els costos de l'activitat subvencionada.  
8. Que les despeses que integren la relació compleixen els requisits per a tindre la consideració de despesa subvencionable, d'acord amb el que estableix l'article 31 de la Llei general de subvencions i l'apart sisena d'aquesta resolució; que les despeses s'han classificat correctament, d'acord amb el contingut les bases reguladores que recull aquesta subvenció, i que es produeix la coherència necessària entre les despeses que es justifiquen i la naturalesa de les actuacions que se subvencionen.  
  
9. A més de les consideracions anteriors, en l'informe haurà de constar un quadre-resum (segons el model mostrat en aquest apartat), que incloga la descripció de les accions subvencionables, les quantitats a justificar i la quantitat justificada:  
  
DESCRIPCIÓ DE LES ACCIONS SUBVENCIONABLES  
 IMPORT A JUSTIFICAR IMPORT JUSTIFICAT  
A   
A   
A   
TOTAL   
  
  
A més, s'explicaran les diferències entre el pressupost acreditat per l'entitat beneficiària i el considerat vàlidament justificat per la persona o entitat auditora, indicant els motius d'aquestes i el seu import.  
  
10. Que l'entitat beneficiària de la subvenció ha complit les accions de difusió previstes en l'apartat quart A) i E) d'aquesta resolució.  
  
Al final del seu treball, la persona o entitat auditora sol·licitarà a l'entitat beneficiària una carta signada per la persona que va subscriure el compte justificatiu, en la qual s'especificarà que s'ha informat la persona o entitat auditora sobre totes les circumstàncies que puguen afectar la percepció, l'aplicació i la justificació correcta de la subvenció. També s'inclouran les manifestacions que siguen rellevants i que servisquen de prova addicional a la persona o entitat auditora sobre els procediments que s'han dut a terme.  
L'entitat beneficiària estarà obligada a posar a la disposició de la persona o entitat auditora tots els llibres, els registres i els documents que se li sol·liciten per a efectuar la revisió, així com a conservar-los per a les actuacions de comprovació i control que preveu la legislació vigent. Si escau, haurà d'elaborar i facilitar-li -a més dels documents ja esmentats en l'apartat quart d'aquesta resolució- els següents:  
  
a) Declaració de les activitats subcontractades, en què s'indiquen les persones o entitats subcontractistes i els imports que s'han facturat. Aquesta declaració inclourà una manifestació de l'entitat beneficiària respecte de les situacions que preveuen els apartats 4 i 7 de l'article 29 de la Llei 38/2003, de 17 de novembre, general de subvencions.  
  
b) Declaració que continga una relació detallada altres subvencions, ajudes, ingressos o recursos que, si escau, hagen finançat l'activitat subvencionada, amb indicació de l'import, la procedència i la seua aplicació.  
En qualsevol cas la persona o entitat auditora haurà de mantindre un arxiu de documentació que acredite el treball de revisió que ha dut a terme i que suporte l'informe que ha emés, i haurà de conservar aquesta documentació durant un període mínim de huit anys que s'iniciarà amb la data d'emissió de l'informe.  
  
Huité. Adequació de les despeses subvencionables al valor de mercat i comprovació de subvencions  
D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà de ser d'acord amb el valor de mercat. Si és el cas, Turisme Comunitat Valenciana podrà realitzar la comprovació d'aquest valor de mercat, d'acord amb els mitjans assenyalats en l'article 33 de la Llei general de subvencions.  
De la mateixa manera Turisme Comunitat Valenciana comprovarà l'adequada justificació de la subvenció, així com la realització de l'activitat i el compliment de la finalitat que determine la concessió o gaudi de la subvenció.  
  
Nové. Procediment  
1. L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex en la resolució.  
2. El model de conformitat, degudament omplit i signat, haurà de presentar-se telemàticament en el portal de la Generalitat, dins de l'apartat «Sol·licitud general d'iniciació i tramitació telemàtica de procediments en l'enllaç següent:  
https://www.gva.es/es/inicio/procedimientos'id\_proc=20546  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera inserit de manera incompleta o no es van haver aportat els requisits i documents que s'assenyalen en aquesta base, la persona interessada serà requerida per tal que, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, se la tindrà per desistida prèvia resolució d'arxivament d'expedient, que haurà de ser dictada en els termes que preveu l'article 21 de la norma esmentada, quedarà sense efecte la concessió de la subvenció, i perdrà, per tant, el dret a la percepció.  
  
Deu. Efectes, resolució i reintegrament  
La resolució produirà efectes a partir del endemà al de la publicació en el DOGV. Les despeses subvencionables es poden haver realitzat des de l'1 de gener de 2022 fins al 31 de desembre 2022, data límit per a la justificació de les actuacions.  
La resolució de concessió de la subvenció quedarà resolta, en el cas que no tinguen lloc les actuacions previstes.  
En el cas d'incompliment total o parcial de les seues obligacions per part de l'Associació, aquesta estarà obligada a reintegrar a Turisme Comunitat Valenciana les quantitats percebudes i no aplicades correctament a les finalitats d'aquesta subvenció, sense perjudici de l'aplicació, a més, del que disposa per a aquests supòsits l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La circumstància de no estar al corrent en el compliment de les seues obligacions tributàries o amb la Seguretat Social, o l'incompliment del termini de presentació de la documentació justificativa, o l'omissió de la documentació a què es refereix la clàusula quarta anterior, podrà així mateix produir la resolució d'aquesta subvenció en el cas que, requerida l'esmentada documentació per Turisme Comunitat Valenciana, no es produïsca la seua presentació en un termini de deu dies hàbils a comptar des de l'endemà del dia en què fora notificat el requeriment efectuat per Turisme Comunitat Valenciana.  
Si l'adequat compliment de l'objecte de la subvenció no aconsegueix com a mínim un 30 % de la seua execució, Turisme Comunitat Valenciana revocarà la subvenció i l'entitat beneficiària no tindrà dret a rebre l'import del percentatge realitzat, per a tractar-se d'un mínim indispensable per a percebre parcialment i proporcionalment la subvenció.  
  
Onze. Règim jurídic i jurisdicció  
Aquesta resolució regula la concessió d'una subvenció nominativa a favor de l'Associació, per la qual cosa el seu règim jurídic és l'establit en els preceptes de caràcter bàsic de la Llei 38/2003, de 17 de novembre, general de subvencions, i desenvolupats en el seu Reglament aprovat per Reial decret 887/2006, de 21 de juliol, així com el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i queda subsumit aquest cas en el supòsit de subvenció en règim de concessió directa previst en l'article bàsic 22.2.a de l'esmentada Llei 38/2003, i en el correlatiu article 168.1.A) de la referida Llei 1/2015, en tant es tracta d'una subvenció prevista nominativament en la Llei de pressupostos de la Generalitat per a l'exercici 2022.  
Quant a la resolució de la qüestió o qüestions litigioses, que puguen sorgir respecte de la resolució, se sotmetran, si no s'aconsegueix solució o acord, als òrgans jurisdiccionals competents en matèria contenciosa administrativa de la ciutat de València.  
  
Dotze. Compatibilitat amb la normativa europea sobre ajudes públiques  
1. La present resolució és compatible amb el mercat interior, perquè les seues disposicions no afecten els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, i no reuneix els requisits acumulatius exigits en l'article esmentat, ja que l'Associació es constitueix com una associació privada sense ànim lucratiu, amb personalitat jurídica pròpia i capacitat d'obrar.  
D'acord amb els seus estatuts, l'Associació té com a fi la defensa, promoció i difusió de la música com a forma de manifestació artística i cultural, l'Associació no persegueix finalitats lucratives i l'objecte de la subvenció és fomentar actuacions de màrqueting i promoció del producte del turisme musical de la Comunitat Valenciana:  
Per part de l'Associació es persegueix la cooperació i col·laboració amb Turisme Comunitat Valenciana en la consecució d'accions de foment i promoció de la imatge de la destinació turística Comunitat Valenciana en el seu conjunt, dins de les funcions d'impuls al turisme que corresponen a Turisme Comunitat Valenciana, com a ens públic de la Generalitat responsable de l'execució de la seua política turística en l'àmbit geogràfic regional, per la qual cosa la mesura no afecta els intercanvis entre Estats membres.  
D'altra banda, les actuacions seran concordes als valors de mercat, tal com es recull en l'apartat huité.  
2. Com que es tracta d'una resolució no subjecta en l'article 107.1 del Tractat de Funcionament de la Unió Europea, i d'acord amb el que estableix article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà de la present resolució no requereix notificació o comunicació a la Comissió Europea.  
  
Tretze. Competència  
La competència per a dictar la resolució correspon al president de Turisme Comunitat Valenciana en exercici, entre altres funcions, «resoldre les convocatòries anuals d'ajudes, subvenciones i beques», funció recollida en l'apartat 2 lletra «f» de l'article 31 del Decret 7/2020, de 17 de gener, del Consell de la Generalitat, de regulació dels òrgans per a la coordinació de l'acció turística i de l'organisme públic per a la gestió de la política turística.  
Contra la present resolució, que posa fi a la via administrativa, podrà interposar-se recurs contenciós administratiu davant els Jutjats contenciosos administratius, dins del termini de dos mesos comptats des de l'endemà de notificació; i, potestativament, podrà interposar-se recurs de reposició davant el president de Turisme Comunitat Valenciana, en el termini d'un mes, a comptar des de l'endemà de la notificació, tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de setembre de 2022.- El president de Turisme Comunitat Valenciana: Francesc Colomer Sánchez.  
ANNEX I  
Model de conformitat de la subvenció de concessió directa  
  
1. IDENTIFICACIÓ DE LA SUBVENCIÓ.  
?Anualitat:  
?Òrgan gestor:  
?Import:  
?Títol:  
  
2. ENTITAT BENEFICIÀRIA.  
?Nom o raó social (\*):  
?Tipus d'entitat:  
?Sigles:  
?NIF:  
?Adreça:  
?Localitat:  
?Província:  
?Telèfon:  
?Correu electrònic:  
?Pàgina web:  
(\*) El nom ha de ser coincident amb el qual figura en aquesta resolució.  
  
Dades de la persona representant:  
?Nom:  
?Cognoms:  
?DNI/NIF:  
?Càrrec:  
  
Dades domiciliàries a l'efecte de notificació:  
?Adreça:  
?Localitat:  
?Província:  
?Codi postal:  
  
Dades de persona de contacte en cas de ser diferent de la persona sol·licitant:  
?Nom i cognoms:  
?Telèfon:  
?Correu electrònic:  
  
3. DECLARACIÓ RESPONSABLE  
a) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix la present resolució.  
b) Declare que totes les dades que figuren en aquest document són certes, i em compromet en nom de l'entitat de destinar l'import de la subvenció que es regula i concedeix en aquesta resolució a l'objecte previst.  
c) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'administració.  
  
4. DADES DEL PROJECTE, PROGRAMA O PLA PER Al QUAL SE LI CONCEDEIX LA SUBVENCIÓ.  
?Descripció del projecte:  
?Data inici:  
?Data fi:  
?Resultats previstos:  
  
Data i signatura de la persona representant de l'entitat.